Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
IDF teeb ettevalmistusi oma eelseisvaks maaoperatsiooniks
Gaza piirilinnas Rafah's.
Iisraeli kaitseminister kinnitab:
Iisrael sõdib seitsme sõjaväe ja terrorirühmitusega Lähis-Idas.
USA Senat hääletab ülekaalukalt
Iisraelile, palestiinlastele, Ukrainale ja Taiwanile mõeldud abipaketi poolt;
Iraan jätkab aga rünnakuid USA sõjaväelaste vastu Iraagis.
IDF valmistub maaoperatsiooniks Rafah's,
mis hõlmab esmalt tsiviilelanikkonna ulatuslikku evakueerimist.
Rohkem kui miljon palestiinlast
peavad kolima Rafah'st varjupaikadesse,
mis Iisrael on viimastel kuudel Gaza lõuna- ja keskossa rajanud.
Valitseva hinnangu järgi kestab evakueerimine neli kuni viis nädalat.
IDFi operatsioon toimub etappide kaupa
ja jaguneb kindlaksmääratud piirkondadesse.
Plaan on esitatud USA-le ja regiooni partnerriikidele.
Samal ajal, kui IDF valmistub Rafah' operatsiooniks,
jätkatakse paralleelselt operatsioone terroriobjektide vastu kogu Gazas.
IDFi pressiesinduse teatel ründasid Iisraeli õhujõudude lennukid
ainuüksi viimase 24 tunni jooksul rohkem kui 50 Hamasi terrorisihtmärki.
Lisaks hävitasid lahingulennukid Gaza sektori lõunaosas
kaks humanitaarabitsooni rajatud laskeplatvormi
ning IDFi väed kõrvaldasid sektori keskosas asuvas koridoris
paarkümmend terroriagenti ja hävitasid terroristide taristut.
Iisraeli kaitseminister Yoav Gallant külastas Netzah Yehuda pataljoni,
millele USA välisministri Antony Blinkeni avalduse teatel
plaanitakse määrata sanktsioonid väidetavate inimõigusrikkumiste eest.
Pataljon tegutseb Beit Hanouni linnas, mis asub Gaza sektori kirdeosas,
vähem kui 6 km kaugusel Iisraeli linnast Sderotist.
Esiteks, tulin siia, et soovida teile head paasapüha ja öelda teile,
et kogu kaitsevägi, IDF ja ka Iisraeli riik toetavad teid,
hindavad teid ja kinnitavad teid Iisraeli riigi kaitsmisel,
ja konkreetselt Sderoti linna valvamisel.
Teie asukoha sihiks Beit Hanounis on kaitsta Sderoti linna terrorirünnakute,
rünnakute ja muidugi välja tulistatud rakettide eest.
Pataljon asus missioonile väga hästi
ja minuni jõuab vastav tagasiside.
On oluline, et teaksite seda.
Tahan teile öelda midagi ka selle taustal,
et teie pataljon jõudis uudistesse.
Eksimusi juhtub igal pool, kus toimuvad sõjalised operatsioonid,
ja seda ei tohiks juhtuda. Eriti normide ja väärtustega seotud küsimustes,
mida ei tohiks kunagi toimuda.
Kui aga üks, kaks või viis sõdurit tegid midagi valesti,
ei tohi see varjutada tervet pataljoni.
Pataljon on lahinguvägi, mis täidab oma ülesandeid väga kõrgel tasemel.
Jeruusalemma kõrgeim kaitseametnik jätkas väitega, et kellelgi pole õigust
pidada Iisraelile loengut moraali ja väärtuste osas,
kuna ta järgib mõlemas osas kõrgeimaid standardeid.
Kui kellelgi on väljakutseid, siis tegeleme sellega.
Meie, st Iisraeli kaitsevägi ja kogu aparaat.
See tähendab, et kui, Jumal hoidku, mõni sõdur saab haavata,
me päästame ta ja evakueerime ta haiglasse.
Kui sõdur paistab silma, patsutame talle õlale.
Ja kui sõdur teeb vea, võtame ta vastutusele.
See on armee ülesanne.
Keegi maailmas ei pea meile loenguid moraalist ja normidest.
Teame, kuidas tagada, et järgime norme ja moraali,
ja teame, kuidas käituda eeskujulikult,
ning me ei unusta, et meie ülesanne on kaitsta Iisraeli riiki.
Võitleme praegu seitsme sõjaväe või seitsme terrorirühmituse vastu -
Gaza sektoris, Liibanonis, Süürias, Juudamaal ja Samaarias, Iraagis,
Jeemenis ja ka Iraanis.
Osa neist on sõjavägi ja osa on terroriorganisatsioonid.
Võitleme nende kõigiga ja seisame kõigi oma jõududega ristteel
ning teeme kõik vajaliku, et kaitsta selle riigi kodanikke.
Tasub rõhutada, et MTÜ Monitor raporti järgi,
mis jälgib tähelepanelikult valitsusväliseid organisatsioone,
mis edendavad poliitiliselt ja ideoloogiliselt motiveeritud
Iisraeli-vastaseid agendasid,
on üks MTÜ nimega DAWN teinud viimasel ajal tööd,
et survestada Bideni valitsust kehtestama sanktsioone
Iisraeli sõjaväelastele ja IDF-i üksustele.
MTÜ Monitori andmeil esitas organisatsioon DAWN
vahetult pärast Hamasi 7. oktoobri veresauna
erakaebuse välisministeeriumile
IDFi Netzah Yehuda pataljoni ja selle komandöride vastu.
Ometi rõhutas USA välisminister Antony Blinken pressibriifingul,
et riigil on ministeeriumis omad protsessid, mis tegelevad
rahvusvahelise humanitaarõiguse väidetavate rikkumiste,
õiguste rikkumiste ja muuga.
Esimesest päevast peale oleme teinud kõik endast oleneva,
et püüda suurendada tsiviilelanike kaitset,
samuti hõlbustada humanitaarabi andmist Gaza elanikele,
kes seda hädasti vajavad. Kui kõne all on väidetavad intsidendid,
olgu need siis rahvusvahelise humanitaarõiguse rikkumised,
õiguste rikkumised, mis tahes, siis on meil osakonnas protsessid,
mis neid uurivad, sh tõstatatud juhtumeid.
USA Senatis hääletati ülekaaluka, mõlema partei häälteenamusega
miljardite dollarite suuruse sõjalise toetuse saatmise poolt
Iisraelile, Ukrainale, Taiwanile
ja humanitaarabi andmiseks palestiinlastele.
Senati enamuse ja vähemuse juhid
nimetasid muudatusettepaneku edukat vastuvõtmist
oluliseks sõnumiks nii Ameerika liitlastele kui vastastele
USA juhtpositsiooni kohta.
Härra president,
täna saadab Senat kogu maailmale ühtse sõnumi:
Ameerika kaitseb hädatunnil alati demokraatiat.
Ütleme oma liitlastele: Seisame teie kõrval.
Ütleme oma vastastele: ärge otsige meiega tüli.
Ütleme maailmale: teeme kõik endast oleneva,
et kaitsta demokraatiat ja oma eluviisi.
Kuue pika kuu jooksul tehtud väsimatu töö on vilja kandnud.
Kongress saadab lisaeelnõu president Bideni lauale.
Selle saavutamine oli üks suurimaid saavutusi, millega Senat on aastaid,
võib-olla aastakümneid silmitsi seisnud.
Paljud nii Kongressis kui ka väljaspool tahtsid selle paketi nurjumist.
Kuid täna võidavad need Kongressi liikmed,
kes seisavad demokraatia poolel.
Kui Putin eskaleeris oma sõda Ukraina vastu, ütlesin kolleegidele,
et nii liitlased kui ka vastased
jälgivad väga tähelepanelikult Ameerika reaktsiooni.
Kui Iraani toetatud terroristid tungisid 7. oktoobril juudiriiki,
et tappa süütuid iisraellasi,
hoiatasin, et maailm jälgib tähelepanelikult märke,
et Ameerika juhtpositsioon on tegelikult nõrgenemas.
Meie sõbrad on mitu kuud jälginud, et näha,
kas Ameerikal on veel jõudu, millega võideti külm sõda,
või otsustavust, mis on olnud rahu ja heaolu aluseks
sõna otseses mõttes aastakümneid.
Meie vaenlased on testinud,
kas demokraatia arsenal on tegelikult loodud kestma.
Noh, täna õhtul saadab Senat selge sõnumi.
Oluline on rõhutada, et lisaks vastuvõetud välisabipaketile,
mille president Joe Biden lubas täna alla kirjutada,
sisaldab muudatusettepanek veel kolme eelnõud,
mis tegelikult kehtestavad Iraani ajatolla režiimile rea uusi sanktsioone,
sealhulgas Mahsa seaduse, mis on otseselt suunatud
Islamivabariigi ülemjuhi ajatolla Ali Khamenei,
tema büroo, tema ametnike ja kõigi tema tööga seotud isikute vastu.
Mahsa seaduse järgi
peab USA president igal aastal Kongressile aru andma,
kas Iraani ametiisikud, kelle suhtes kohaldatakse sanktsioone,
peaksid jääma kehtivate sanktsioonide alla.
See muudab praeguste ja tulevaste valitsuste jaoks
sanktsioonide ühepoolse tühistamise palju raskemaks.
Vahepeal tunnistas Pentagoni pressiesindaja kindralmajor Pat Ryder,
et Iraani Islamivabariik on oma Iraagis asuvate käsilaste kaudu
alustanud käesoleva nädala alguses taas rünnakuid
Iraagi sõjaväebaaside vastu, kus asuvad USA sõjaväelased.
22. aprillil korraldasid Iraani-meelsed omakaitserühmitused
kaks nurjunud rünnakut USA vägede vastu Iraagis ja Süürias.
Need on esimesed rünnakud koalitsiooni rajatiste vastu
alates 4. veebruarist. Need seavad ohtu koalitsiooni ja Iraagi personali.
Kutsume Iraagi valitsust tegema kõike,
et tagada USA vägede turvalisus Iraagis ja Süürias
nende rühmituste rünnakute vastu. Nende jätkumisel
ei kõhkle me oma jõude kaitsmast, nagu oleme varemgi teinud.
Samal ajal kui Iraan jätkas rünnakuid USA sõjaväelaste vastu Iraagis,
suurendavad EL-i liikmesriigid jõupingutusi
Teherani viimaste rünnakute vastu,
teatades uutest sanktsioonidest ajatolla režiimi vastu - see on otsus,
millest ELi välispoliitika ja julgeoleku kõrge esindaja Josep Borrell
peab kinni hoidma.
Aitäh, et vaatasite TV7 Iisraeli Uudiseid!
Julgustan teid palvetama rahu Jeruusalemmale ja lunastust Iisraelile.
Kui teid õnnistavad meie annetuspõhised saated,
mis on saadaval tasuta, kaaluge palun annetuse tegemist.
Seda saab teha meie veebilehel www.tv7israelnews.com
Olen Jonathan Hessen. Õnnistatud ja rõõmsat paasapüha!
Kohtumiseni järgmises saates! Seniks - shalom Jeruusalemmast!
Tõlge: Monika Jaaguri